في مدينتنا في حديقة حيوان كبيرة. فيها حيوانات كتير. فيه كام نمر واتنين اسود. بياكلوا لحمة كتير كل يوم.
فيه كمان اتنين فيلة كبار وواحد صغير. نفسي اركب واحد منهم، الفيلة طيبة ومستأنسة، بياكلوا حشيش كتير كل يوم. الفيلة بتحب الاطفال، عشان ساعات الاطفال بيدوهم عيش وموز، الفيلة بتحب الموز اوي.
في حديقة الحيوان عندنا فيه دببة بنية ودببة بيضة. بيقفوا على رجليهم الخلفية. بيرفعوا ايديهم ويطلبوا اكل. بيحبوا الجاتوه جدا. فيه مكان حلو للاطفال. ممكن يركبوا خيل وحمير ويتفرجوا على القرود هناك. القرود مضحكة اوي. بيطلعوا على الحبال كل شوية ويلعبوا مع بعض زي العيال الصغيرة. بيحبوا التفاح والموز والعيش.
.
ايه لون الدببة؟
اسود احمر بني بني وابيض